Cadrele didactice, masteranzii și doctoranzii Universității din București, invitați la DocDays 2024, evenimentul anual dedicat celor care urmează sau vor să urmeze un program de doctorat
În perioada 5-7 martie 2024, Academia Absolvenților de la Universitatea din Tübingen organizează, în cadrul evenimentului anual DocDays, o serie de ateliere, dezbateri și workshop-uri cu privire la toate aspectele legate de studiile doctorale
Cadrele didactice, masteranzii și doctoranzii Universității din București sunt, în acest context, invitați la o serie de ateliere de lucru online pe teme diverse, printre care procesele doctorale specifice facultății, dar și folosirea responsabilă a inteligenței artificiale în analizarea literaturii de specialitate. 
Programul întregului eveniment este unul variat, oferind - pe lângă atelierele de lucru, și sesiuni de informare și consiliere cu privire la toate aspectele legate de studiile doctorale. Orarul complet, dar și linkurile de înregistrare pentru fiecare atelier de lucru sunt disponibile pe site-ul Universității din Tübingen.
De asemenea, mai multe detalii pot fi obținute și pe email, de la  Sara Rogalski: sara.rogalski@uni-tuebingen.de. 

